
הריני מתכבד לפנות בשם עזבון המנוח שבנדון בתביעה לקביעת זכאותו וגובה הפיצוי המגיע לו על פי הסדר ריבלין כדלקמן:

1. המנוח, יליד 1.4.1940, נמנה על עובדי הקמ"ג.

1. המנוח שימש בתפקיד עובד תחזוקה ובמסגרת עבודתו עבד בכל המכונים, חמים וקרים כאחד.

1. המנוח היה מעורב בשתי תקריות בהן נחשף והמידע אודות תקריות אלה מצוי ברישומי הקמ"ג.

1. בשלהי 2017 החל המנוח לסבול מקשיי נשימה ופנה לקבלת טיפול בבית החולים סורוקה שם הוחלט להפנותו לביצוע בדיקות וניתנו לו מנות דם על מנת להעלות את רמות ההומוגלובין הנמוכות שנמדדו.

1. בשנה שלאחר מכן, הוחמרו קשיי הנשימה אליהן התווסף שיעול ליחתי וירידה דרסטית במשקל המלווה בחולשה. המנוח טופל בבית החולים סורוקה, שם הודגם גדילה משמעותית של ממצא ריאתי שלא הצריך טיפול ועתה משהשתרע עד לשער הריאה בנוסף לממצא מוקדי חדש הוחלט על ביצוע בדיקות נוספות, לרבות ביופסיה ובדיקת PET CT.

1. בדיקת PET CT  הדגימה תהליך תופס מקום עם קליטה מוגברת והיצרות של הסימפון המוביל. מוקד בפיסגת הריאה מימין עם קליטה מוגברת. מספר בלוטות לימפה פתולוגיות במיצר דו"צ עם קליטות מוגברות והוחלט על מתן טיפול כימי וטיפול קרינתי ובמקביל הפניה ליחדה לטיפול פליאטיבי עם המלצה לצריכת שמן קנאביס.

1. הסימפטומים הוחמרו עם ירידה דרסטית בסטורציה והמנוח נזקק להצטייד בבלון חמצן, אולם, נוכח החרפת האנמיה נדחה הטיפול וטופל באמצעות טיפול נרקוטי במינון משמעותי עם העלאה במינון בהתאם לסבל ולכאבים העזים מהם סבל.

1. בתאריך 1/4/2019 הוכרע המנוח ונפטר.

רצ"ב תעודות רפואיות ותעודת פטירה.

1. אודה עבור טיפולכם המסור בתביעת מרשיי, עזבון המנוח שבנדון.

1. כן, אודה עבור קבלת תיקו האישי ותיקו הרפואי המלא של מרשי לרשותי.



*רצ"ב בקשה לצו קיום צוואה, צוואה, יפוי כח וטופס וס"ר חתומים על ידי יורשי המנוח.

